Евнух
Евнухът е мъж, чиито тестиси са частично или изцяло отстранени в резултат на хирургическа операция или по случайност. Чрез кастрирането се предотвратява половата функция на мъжа, както и отделянето на сперматозоиди и важни хормони, при което се променят външните полови белези и гласът.

В миналото евнуси са служели като пазачи на харема на турския султан или на китайския император. Евнусите в харема на турския султан обикновено са били негри от Судан, кастрирани като момчета. Евнуси е имало и в други хареми в Близкия изток, където са работели като обслужващ персонал, без да застрашават потомството и жените на владетеля.

През Средните векове (а дори и в днешно време) в Европа кастрирането на малки момчета преди пубертета се е практикувало с цел да запазят красив и мелодичен глас на певци-кастрати, който е характерен и наподобява видовете женски сопран (колоратурен, драматичен, лиричен и др.). Този вид осакатяване в името на певческото изкуство е отразено много добре в известния филм на тази тема „Фаринели“ („Фаринели ил кастрато“).

В някои страни като Индия, Русия и др. е имало (а и сега се срещат) т.нар. секти на кастратите, където кастрирането на мъже става по религиозни и други фанатични съображения, трудно обясними за обикновените хора.

Външни препратки 
 The Ancient Roman and Talmudic Definition of Natural Eunuchs
 Born Eunuchs Home Page and Library
 The Eunuch Archive
 Eunuchs in Pharaonic Egypt
 The Eunuchs of Ming Dynasty China
 Hidden Power: The Palace Eunuchs of Imperial China 
 38 rare pictures of eunuchs during Qing Dynasty 
 The Perfect Servant: Eunuchs and the Social Construction of Gender in Byzantium
 Long-Term Consequences of Castration in Men: Lessons from the Skoptzy and the Eunuchs of the Chinese and Ottoman Courts, The Journal of Clinical Endocrinology & Metabolism 1 декември 1999 vol. 84 no. 12 4324 – 4331